**Karateçi uşaq** — 2010-cu ildə çəkilmiş ABŞ filmidir. Rejissor Harald Zvart, baş rollarda isə Ceki Çan, Ceyden Smitdir. Film əsasən Çinin Pekin şəhərində cəryan edir. Filmin çəkilişləri 2009-cu ilin İyul ayında başladı və həmin ilin Oktyabr ayının 16-sı qurtardı. ABŞ-də filmin premyerası 11 İyun 2010-cu il oldu.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Atasının ölümündən və Detroytdakı zavodun bağlanmağından sonra 12 yaşlı Dre Parker(Ceyden Smit) anası Şerri (Taraji Penda Henson) ilə birlikdə Detroytdan Çinin Pekin şəhərinə köçür. Nəzarətçi onları evlərinə aparır. Xarab olan əşyanı düzəltmək üçün anası Dreni Mr. Hanı(Ceki Çan) çağırmağa göndərir. Dre Mr.Hanı çağırdıqdan sonra parka gedir.Burada o skripkaçı Mei Yinq (Venven Han) ilə dost olur. Lakin çox keçmir ki, o, xuliqanlar bandasının başçısı Çenq (Cenvey Van) ilə tanış olur. Çenq onu vurur. Lakin, Dredə Kunq Fuya həvəs yaranır. O, Kunq Fu məktəbinə gedir və oradakı otaqlara baxır, bura onun təzəcə xoşuna gəlmişdi ki, burada Çenqi görür, buranı dərhal tərk edir. Qadağan olunmuş şəhərdən çıxdıqdan sonra Dre Çenq və dostlarını görür. O, vedrədəki suyu onların üstünə tökür bunu görən Çenq Dreni vurur. Çox keçmir ki, Mr.Han gəlib Çenq və dostları ilə vuruşur. Sonra Mr. Han onu evə aparır və Drenin zədələnən yerin Çin təbabəti ilə müalicə edir. Dre Mr.Hana Çenqin müəllimi Master Li (Yu Ronqquanq) ilə görüşməyi təklif edir. Onlar görüşdə Drenin də Kunq Fu yarışına getməsini qərara alırlar. Və Dreni bu yarışmaya Mr.Han hazırlaşdıracaqdı. Məşqə başlayanda Mr.Han Dreyə bütün günü gödəkcəni soyun, yerə at, götür, geyin, soyun və s. dedi. Və bu bir neçə gün davam etdi. Sonrakı gün Şerri Mr.Hana Şişi festivalına getmək üçün bilet aldı. Dre Mei Yinqə söz verdi ki, onun imtahanına gələcək və Mei Yinq də söz verdi ki, onun Kunq Fu yarışına gələcək. Dre Kunq Fu məşqi davam etdirmək istəmədi, lakin Mr. Han ona hər şeyin, soyunub-geyinməyin, adamlar ilə danışmağın da Kunq Fu olduğun başa saldı və ona əsil Kunq Funu öyrətməyə başladı.Onlar qatarla Vudanq dağına getdilər, Dre burada Kunq Fu suyunu içdi, kobra üslubu ilə tanış oldu. Artıq Dre Kunq Fu ilə çox məşğul olmuşdu və Mr.Han ona "u çi bi fa" yəni Drenin istrahətə ehtiyacının olduğunu dedi və ona bir günlük istirahət verdi. Dre Mei Yingə onun da istirahətə ehtiyacı olduğunu deyərək onunla parka getdi və məlum oldu ki, Mei Yinqin musiqi dərsindən olan imtahanın həmin günə salıblar və o tələsik imtahana getdi, Dre də sözünə əməl edərək Mei Yinqin imtahanına getdi. Lakin bu imtahanda Mei Yinqin atası Drenin ona pis təsir etdiyini deyərək onunla danışmağa icazə vermədi. Sonra Dre Mr.Hanın yanına getdi və onun neçə gündü təmir etdiyi maşını əzdiyini gördü və məlum oldu ki, o bu maşın ilə qəza edib və onun ailəsi bu qəzada ölüb. Sonra onlar məşqi davam etdirdilər. Bir neçə günlük ağır məşqdən sonra Mr.Han ona Brüs Linin paltarın aldı. Və ona Mei Yinqin atasına çincə məktub yazmağa kömək etdi və onun atası ona yarışa getməyə icazə verdi. Yarış günü əvvəlcə Çenqin dostları ilə yarışda onun ayağı əzildi. Lakin Mr.Han Çin təbabəti ilə onun ayağını müalicə etdi və o yarışa davam edir. Rəqiblərinə qalib gəldi, Çenqi də məğlub etdi və yarışda birinci oldu.

Xəbərdarlıq **Xəbərdarlığın sonu.**

Rollarda
--------

* Ceki Çan ~ Mr.Han Dreyə Kunq Funu öyrədən
* Ceyden Smit~ Dre Parker Detroytdan olan oğlan
* Taraji.P.Henson~ Şerri Parker Drenin anası
* Venven Han~ Mei Yinq Drenin ən yaxşı dostu
* Cenvey Van~Çenq Master Linin tələbəsi, Dreni vuran xuliqan
* Yu Ronqquanq~Master Li Rəqiblərə qarşı amansız olmağı öyrədən Kunq Fu müəllimi
* Ji Vanq ~ Mrs.Po Drenin yeni məktəbinin direktoru
* Şija Lu~ Lianq Dreyə yarış zamanı zərər vuran, Çenqin sinif yoldaşı
* Tess Liu~ Tarix müəllimi,Qadağan olunmuş şəhər haqqında danışan
* Hari Van Qorkum~ Mei Yinqin musiqi müəllimi
* Luk Karberri~Hari Drenin ən yaxşı dostu

### Musiqi

Filmin rəsmi musiqisi "Never say never" Adam Mesicer tərəfindən yazılıb. Mahnını Custin Bieber və Ceyden Smit birlikdə ifa edib. Mahnı 31 May 2010-cu il tarixində nümayiş etdirilib.Film Jay Şenin "Do you Remember" mahnısı ilə başlayıb.Fort Minorun "Remember the Name" mahnısı fildə yer alıb. filmdə .Filmdə həmçinin Ledi Qaqanın "Poker Face" və Flo Ridanın "Low" mahnısı da səslənib.

Filmin premyerası
-----------------

Filmin Çikaqo premyerası Mayın 26-sı olub. Premyerada Ceki Çan, Ceyden Smit və Vil Smit iştirak edib.Filmin Los-Anceles premyerası isə İyun 6-sı olub.Bu premyerada filmin baş rollarnın ifaçıları Ceki Çan, Ceyden Smit, Venven Han və Cenvey Van və həmçinin Vil Smit, Vilou Smit, Trey Smit də iştirak edib.Filmin Birləşmiş Krallıqdakı premyerası 15 İyul tarixində keçirildi. Burada Ceki Çan və Ceyden Smitlə yanaşı filmin tanınmış prodüserləri Vil və Cada Smit də iştirak etdi.

Xarici keçidlər
---------------

* Official Facebook Page for The Karate Kid (2010)
* *The Karate Kid* — Internet Movie Database saytında.


1. ↑  .